OpenLLM-France/wikimedia huggingface dataset:
# Scotland (Dakota del Sud)

Scotland és una població dels Estats Units a l'estat de Dakota del Sud. Segons el cens del 2000 tenia 891 habitants.

## Demografia

Segons el cens del 2000, Scotland tenia 891 habitants, 405 habitatges, i 249 famílies. La densitat de població era de 409,5 habitants per km².
Dels 405 habitatges en un 21,7% hi vivien nens de menys de 18 anys, en un 52,6% hi vivien parelles casades, en un 6,7% dones solteres, i en un 38,5% no eren unitats familiars. En el 36% dels habitatges hi vivien persones soles el 25,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,68.
Per edats la població es repartia de la següent manera: un 20,5% tenia menys de 18 anys, un 3,6% entre 18 i 24, un 19,4% entre 25 i 44, un 20,2% de 45 a 60 i un 36,3% 65 anys o més.
L'edat mediana era de 51 anys. Per cada 100 dones de 18 o més anys hi havia 77,9 homes.
La renda mediana per habitatge era de 28.984 $ i la renda mediana per família de 34.821 $. Els homes tenien una renda mediana de 27.321 $ mentre que les dones 18.542 $. La renda per capita de la població era de 15.427 $. Entorn del 7,4% de les famílies i l'11,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Scotland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Scotland». American Fact Finder. Oficina del Cens dels Estats Units, 12-01-2010.
# Scotinomys teguina

Scotinomys teguina és una espècie de mamífer rosegador de la família dels cricètids. Viu a altituds d'entre 900 i 2.900 msnm a Costa Rica, El Salvador, Guatemala, Hondures, Mèxic, Nicaragua i Panamà. Es tracta d'un animal generalment diürn que s'alimenta principalment d'insectes, però també de llavors i fruita. Els seus hàbitats naturals són les selves nebuloses, els límits dels boscos i les clarianes amb herba. Està amenaçat per l'ús de pesticides.

## Referències

* ↑ Reid, F.; Pino, J.; Samudio, R. Scotinomys teguina. UICN 2008. Llista Vermella d'espècies amenaçades de la UICN, edició 2008, consultada el 1 juliol 2016.
# Portada/article juny 11
## El jurament dels Horacis

El jurament dels Horacis (en francès Le Serment des Horaces) és una obra de Jacques-Louis David realitzada el 1784, uns anys abans de la Revolució Francesa. El quadre fa 330 x 425 cm i es conserva al Museu del Louvre. Se'l considera el paradigma de la pintura neoclàssica.
La pintura representa la «salutació romana», amb el braç estès i el palmell cap avall. El tema de la pintura està basat en la llegenda dels Horacis i els Curiacis, llegenda relatada per Tit Livi a la seva obra Ab Urbe Condita, i té una perspectiva patriòtica i neoclàssica; més tard es va convertir en un model a seguir per pintors posteriors. L'èxit de l'obra va incrementar la fama de l'autor, i li va permetre mantenir els seus propis estudiants.
# Portada/article juny 1
## Setge

Un setge és l'acció militar consistent a envoltar amb gent armada un lloc per combatre'l, privar-lo de comunicacions i apoderar-se'n. Posar setge implica el bloqueig militar prolongat d'una fortalesa, al qual pot seguir-ne l'assalt, amb l'objectiu de la seva conquesta mitjançant la força o el desgast. Té lloc quan un atacant es troba amb una ciutat o fortalesa que rebutja la rendició i no pot ser presa fàcilment mitjançant un assalt frontal. Normalment comporta la marrada de l'objectiu i el bloqueig de les línies d'abastament, si cal ajudats amb maquinària de setge, bombardeig d'artilleria i la construcció de túnels subterranis per reduir les fortificacions. El terme prové del llatí sĕdĭcum, "seient", derivat de sĕdēre, "seure".
Al llarg de la història, els setges probablement sorgeixen paral·lelament al desenvolupament de les ciutats i els grans centres de població. Les ciutats antigues de l'Orient Mitjà, per exemple, ja mostren restes arqueològiques de muralles fortificades. Durant el període dels Regnes Combatents a la Xina, hi ha proves tant textuals com arqueològiques de setges prolongats.
# Protomelas labridens

Protomelas labridens és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 18 cm de longitud total.

## Distribució geogràfica

Es troba a l'Àfrica oriental: és una espècie de peix endèmica del sud del llac Malawi.

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C., 1991. Protomelas. p. 387-393. A: J. Daget, J.-P. Gosse, G.G. Teugels i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Protomelas

Protomelas és un gènere de peixos de la família dels cíclids i de l'ordre dels perciformes endèmic del llac Malawi (Àfrica oriental).

## Taxonomia

* Protomelas annectens (Regan, 1922)
* Protomelas dejunctus (Stauffer, 1993)
* Protomelas fenestratus (Trewavas, 1935)
* Protomelas insignis(Trewavas, 1935)
* Protomelas kirkii (Günther, 1894)
* Protomelas labridens (Trewavas, 1935)
* Protomelas macrodon (Eccles a Eccles & Trewavas, 1989)
* Protomelas marginatus(Trewavas, 1935)
* Protomelas pleurotaenia (Boulenger, 1901)
* Protomelas similis (Regan, 1922)
* Protomelas spilonotus (Trewavas, 1935)
* Protomelas spilopterus(Trewavas, 1935)
* Protomelas taeniolatus (Trewavas, 1935)
* Protomelas triaenodon(Trewavas, 1935)
* Protomelas virgatus (Trewavas, 1935)

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, Alemanya Occidental. Malawian cichlid fishes: 1-334.
* ↑ ZipCodeZoo.com (anglès)
* ↑ IUCN (anglès)
* ↑ BioLib (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* ↑ Catalogue of Life (anglès)
* ↑ FishBase (anglès)
* ↑ ITIS (anglès)
# Serra d'en Llobera

* Per a altres significats, vegeu «Llobera (desambiguació)».
La serra d'en Llobera és una serra situada al municipi de Vilademuls a la comarca del Pla de l'Estany, amb una elevació màxima de 180,3 metres.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Serra d'en Llobera». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Priiàtne Svidània

Priiàtne Svidània (en (ucraïnès): Приятне Свідання, en rus: Приятное Свидание, Priiàtnoie Svidànie) és un poble de la República Autònoma de Crimea a Ucraïna, que el 2014 tenia 426 habitants. Pertany al districte de Bakhtxissarai.

## Població

Segons les dades del 2001 la composició de la població de la vila de Priiàtne Svidània d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Prihradzany

Prihradzany és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1262.
# Siapiccia

Siapiccia (en sard, Siipiccia) és un municipi italià, dins de la província d'Oristany. L'any 2007 tenia 374 habitants. Es troba a la regió de Campidano di Oristano. Limita amb els municipis d'Allai, Fordongianus, Ollastra, Siamanna i Simaxis.

## Administració

Llista d'alcaldes :
| Període | Identitat | Partit |
| 2005- | Osvaldo Putzolu | Llista cívica |
# Kimi Djabaté

Kimi Djabaté (Tabato, Guinea Bissau, 20 de gener de 1975) és un músic d'afrobeat/blues de Guinea Bissau. Resident a Lisboa (Portugal), continua sent un dels enllaços contemporanis en una cadena de música d'Àfrica Occidental que s'estén al llarg del temps durant centenars d'anys.

## Primers anys

Djabaté va néixer en una família pobra, però musicalment il·lustrada en una àrea reconeguda com a centre de música, dansa i altres arts creatives. El seu interès per la música va començar als tres anys quan va començar a tocar el balafon, el xilòfon africà, aprenent ràpidament altres instruments tradicionals. En els seus anys pre-adolescents va sortir de casa al veí poble de Sonako per estudiar el kora. Això el va ajudar en el futur desenvolupant posteriorment la seva habilitat de tocar la guitarra. El seu talent com a músic es va convertir molt més que una afició infantil per a Djabaté, ja que se li exigia que actués en cerimònies locals per ajudar a contribuir als ingressos familiars. Això es va convertir en una font de conflicte per Djabaté i la seva família. Els seus pares i els seus oncles el van obligar a actuar contra la seva voluntat, ja que li va treure la major part del temps lliure que tenien altres joves de la seva edat.
Els pares de Djabaté, així com el seu oncle, pressionant-lo per tocar, van proporcionar al jove fenomen una excel·lent formació en la música tradicional mandinka. No obstant això, Djabaté també s'interessava pels gèneres populars africans, com el gumbé local de música de ball, l'Afrobeat nigerià, la morna del Cap Verd, per no parlar del jazz i el blues occidentals, tots els quals han influït en la seva música.

## Carrera musical

Després de recórrer Europa amb el grup nacional de música i dansa de Guinea Bissau, Djabaté es va establir a Lisboa, Portugal. Ha viscut a Europa des d'aleshores, tot i així, es dedica a la música amb la que va créixer a Guinea Bissau. A Europea Djabaté ha col·laborat amb diversos artistes, com Mory Kanté i Waldemar Bastos. En 2005 Djabaté va treure el seu primer àlbum en solitari, Teriké, que va llançar de forma independent. El segon àlbum en solitari de Djabaté, Karam, fou llançat el 28 de juliol de 2009 sota el segell Cumbancha. Aquest disc amb quinze cançons tracta temes de realitats socials i polítiques; el sofriment dels africans; la lluita contra la pobresa; llibertat; drets de les dones; i amor.

## Discografia

* Teriké (2005)
* Karam (2009)
* Kanamalu (2016)

## Referències

* 1 2 3 «evorafrica | Kimi Djabaté» (en anglès). Arxivat de l'original el 2018-10-29. [Consulta: 28 octubre 2018].
* ↑ «Artist Profiles: Kimi Djabaté | World Music Central.org» (en anglès). [Consulta: 28 octubre 2018].
* ↑ «Kimi Djabaté | Guinea Bissau». [Consulta: 28 octubre 2018].
* 1 2 3 http://www.cumbancha.com/. «Kimi Djabaté - Cumbancha» (en anglès). [Consulta: 28 octubre 2018].
* ↑ «Karam», 22-08-2016. [Consulta: 28 octubre 2018].
* ↑ «Kimi Djabaté» (en anglès). [Consulta: 28 octubre 2018].

## Enllaços externs

* Official Website
* Good Karam
# Tit Fonteu

Tit Fonteu (en llatí Titus Fonteius) va ser un militar romà del segle iii aC. Formava part de la gens Fonteia, una gens romana d'origen plebeu originària de Tusculum.
Va ser legat de Publi Corneli Escipió a Hispània l'any 212 aC. Després de la derrota i la mort de Publi i Gneu Corneli Escipió, Fonteu com a prefecte del campament havia d'assolir el comandament temporal de les legions, però els soldats, que el consideraven poc apropiat per conduir un exèrcit derrotat en mig d'enemics hostils, van aclamar com a cap a Luci Marci, però sembla que Fonteu va ser el segon en el comandament. Si és el mateix Tit Fonteu que menciona Frontí, era un oficial valent i molt capaç.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 179.
# Santa Gadea del Cid

Santa Gadea del Cid és un municipi de la província de Burgos a la comunitat autònoma de Castella i Lleó. Forma part de la Comarca de l'Ebro.

## Demografia

Evolució demogràfica :
| 1991 | 1996 | 2001 | 2004 |
| 217 | 198 | 182 | 174 |
# Timesiteu

* Aquest article tracta sobre Timesiteu el poeta tràgic. Si cerqueu Timasiteu, proxenos dels mosinecs, vegeu «Timasiteu (proxenos)».
Timesiteu (en llatí Timesitheus, en grec antic Τιμησίθεος) fou un poeta tràgic grec que només menciona Suides i dona el nom de les seves obres:
* Δαναΐδες (Danaides)
* Ἕκτορος λύτρα (El rescat d'Hèctor)
* Ἡρακλἡς (Hèracles)
* Ἰξίων (Ixíon)
* Καπανεύς (Capaneu)
* Μέμνων (Mèmnon)
* Μνηστῆρες (Mnesteres "Els pretendents"), que tant podrien ser els d'Helena com els de Penèlope.
* Ζηνὸς γοναί (Zenos gonai "La genealogia de Zenó")
* Ἑλένης ἀπαίτησις (Helénes apaítesis "La reclamació d'Helena")
* Ὀρέστης [καὶ] Πυλάδης (Orestes i Pílades)
* Κάστωρ καὶ Πολυδεύκης (Càstor i Pòl·lux)
Es sospita que va viure poc abans de Sòfocles i Eurípides, al final del segle VI aC i començament del segle V aC. Fabricius l'inclou a la Bibliotheca Graeca.

## Referències

* ↑ Timesitheus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1136
# Santa Flora

Santa Flora és un barri de la ciutat brasilera de Santa Maria, Rio Grande do Sul. El barri està situat al districte de Santa Flora.

## Villas

El barri amb les següents villas: Banhadinho, Banhados, Carangueijo, Carvalhas, Casa Branca, Colônia Favorita, Colônia Grápia, Colônia Pedro Carlos, Colônia Pena, Colônia Pinheiro, Colônia Vacacaí, Coxilha Bonita, Galpões, Passo da Lagoa, Passo do Pavão, Rincão da Limeira, Rincão da Ramada, Rincão da Várzea, Rincão do Araçá, Rincão do Carangueijo, Rincão do Jacaré, Rincão dos Banhados, Rincão dos Pires, Rincão Grande, Santa Flora, Vila Santa Flora.

## Galeria de fotos

| Dilermando de Aguiar | São Valentim | Pains |
| Dilermando de Aguiar / São Gabriel | | Passo do Verde |
| São Gabriel | São Gabriel / São Sepé | São Sepé |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Placidochromis ecclesi

Placidochromis ecclesi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 6,3 cm de longitud total.

## Distribució geogràfica

Es troba al llac Malawi (Malawi i Tanzània, Àfrica oriental).

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Placidochromis johnstoni

Placidochromis johnstoni és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba al llac Malawi, al llac Malombe i al curs superior del riu Shire (Àfrica oriental).

## Referències

* 1 2 FishBase (anglès)
* ↑ Maréchal, C., 1991. Placidochromis. p. 378-380. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París. Vol. 4.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pineville (Missouri)

Pineville és una població dels Estats Units a l'estat de Missouri. Segons el cens del 2000 tenia 768 habitants.

## Demografia

Segons el cens del 2000, Pineville tenia 768 habitants, 309 habitatges, i 207 famílies. La densitat de població era de 423,6 habitants per km².
Dels 309 habitatges en un 33,7% hi vivien nens de menys de 18 anys, en un 48,9% hi vivien parelles casades, en un 14,9% dones solteres, i en un 33% no eren unitats familiars. En el 29,1% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,98.
Per edats la població es repartia de la següent manera: un 27,3% tenia menys de 18 anys, un 9,4% entre 18 i 24, un 28,8% entre 25 i 44, un 19,4% de 45 a 60 i un 15,1% 65 anys o més.
L'edat mediana era de 34 anys. Per cada 100 dones de 18 o més anys hi havia 83,6 homes.
La renda mediana per habitatge era de 24.886 $ i la renda mediana per família de 34.583 $. Els homes tenien una renda mediana de 23.182 $ mentre que les dones 20.515 $. La renda per capita de la població era de 13.414 $. Entorn del 19,3% de les famílies i el 23,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pineville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Pineville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Santa Maria de Vilamitjana

Santa Maria de Vilamitjana és l'església parroquial gòtica, d'origen romànic, de la vila de Vilamitjana, situada dins i a la part nord de la vila closa.
És una església coberta amb volta apuntada, d'una sola nau i capçalera plana.
Hi destaca el campanar d'espadanya, damunt de la façana de ponent, on hi ha la porta principal. És un campanar d'espadanya ample (tant com la façana), i amb dos pisos: l'inferior, tapat i amb un rellotge situat a l'ull del mig dels tres que tenia; el superior, obert, és el que acull les campanes.
La porta paredada al mur de migdia i altres elements d'aquesta mateixa façana ens permeten veure les restes de l'església romànica predecessora de l'actual, gòtica, possiblement dels segles xi i xii.
* Façana sud de l'església, d'època romànica
* Detall de la porta, a la façana de ponent

## Bibliografia

* ADELL I GISBERT, Joan-Albert i CASES I LOSCOS, Maria-Lluïsa, "Santa Maria de Vilamitjana", a El Pallars. Barcelona, Enciclopèdia Catalana, 1993 (Catalunya romànica, XV). ISBN 84-7739-566-7
* BELLMUNT I FIGUERAS, Joan. "Vilamitjana". Dins Pallars Jussà, IV. Lleida: Pagès Editors, 2000 (Fets, costums i llegendes, 34). ISBN 84-7935-755-X
* GAVÍN, Josep Maria. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9.
# Platja del Dofí (ses Salines)

* No s'ha de confondre amb Platja des Dofí (Cadaqués).
La platja del Dofí o des Delfí és una platja mallorquina situada al terme municipal de ses Salines, entre la platja des Carbó i la de Can Curt. Té una longitud d'uns 120 metres per 26 d'amplada i és de sorra fina. No és gaire freqüentada per banyistes, ja que sovint s'acumulen algues o brutícia a la sorra.

## Referències

* 1 2 «Es Dofí». Govern de les Illes Balears. Conselleria de Turisme. Arxivat de l'original el 2016-03-13. [Consulta: 28 setembre 2018].
* ↑ Aguiló Adrover, Cosme (coord.). «Nomenclator Toponímic de les Illes Balears: Ses Salines». IEC.
# Siarhei Hòtsmanau

Siarhei Hòtsmanau (Karasu, 27 de març de 1959) (Сяргей Анатолевіч Гоцманаў) és un exfutbolista belarús de la dècada de 1980.
Fou 3 cops internacional amb la selecció de Belarús i 31 amb la Unió Soviètica.
Pel que fa a clubs, defensà els colors de Dinamo Minsk, Brighton & Hove Albion FC, Southampton FC i Minnesota Thunder.

## Referències

* ↑ Mamrud, Roberto. «Players Appearing for Two or More Countries». RSSSF, 18-04-2013. [Consulta: 22 desembre 2013].
* ↑ Courtney, Barrie. «European Championship 1988 - Final Tournament - Full Details». RSSSF, 26-06-2004. [Consulta: 22 desembre 2013].
* ↑ «Национальной сборной Беларуси 15 лет. Рейтинг матчей» (en belarusian). B-12, 29-10-2007. Arxivat de l'original el 24 de desembre 2013. [Consulta: 22 desembre 2013].
* ↑ Sergei Anatolyevich Gotsmanov – International Appearances
* ↑ International profile Arxivat 2020-02-16 a Wayback Machine. (rus)
* ↑ Holley, Duncan; Chalk, Gary. In That Number - A post-war chronicle of Southampton FC. Hagiology Publishing, 2003, p. 519. ISBN 0-9534474-3-X.
* ↑ Holley, Duncan; Chalk, Gary. The Alphabet of the Saints. ACL & Polar Publishing, 1992, p. 145–146. ISBN 0-9514862-3-3.
* ↑ Report on time with Brighton
# Lophotriccus

Lophotriccus és un gènere d'ocells de la família dels tirànids (Tyrannidae ).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 4 espècies:
* Lophotriccus pileatus - tirà emplomallat andí.
* Lophotriccus vitiosus - tirà emplomallat de doble ratlla.
* Lophotriccus eulophotes - tirà emplomallat de Todd.
* Lophotriccus galeatus - tirà emplomallat de Caiena.
# PCA

PCA té els següents significats:
* Anàlisi de components principals (PCA en anglès), tècnica estadística multivariant
* Professional Chess Association (PCA), organització de l'àmbit dels escacs que va existir entre 1993 i 1996
* PCA o Pacific Coast Academy, col·legi privat en la sèrie televisiva Zoey 101
* Partits polítics:
** Partit Comunista d'Andalusia (PCA), federació del Partit Comunista d'Espanya a Andalusia
** Partit Comunista d'Astúries (PCA), federació del Partit Comunista d'Espanya en el Principat d'Astúries
** Partit Cors d'Acció (Partitu Corsu d'Azione, PCA), partit polític cors de caràcter autonomista fundat per Petru Rocca
** Partit Cors Autonomista, nom que va adoptar des del 1927 el Partit Cors d'Acció
** Partit Comunista d'Aragó-Partit Comunista, partit polític d'àmbit aragonès de principis de la dècada de 1980
** Partit Comunista d'Aragó, federació del Partit Comunista d'Espanya en la Comunitat Autònoma d'Aragó
** Partit Comunista Algerià, partit fundat el 1920 com a extensió del Partit Comunista Francès
** Partit Comunista Angolès, partit polític d'Angola, fundat a l'octubre del 1955